SPS 4 priedas

**DUOMENŲ CENTRŲ temperatūros ir drėgmės palaikymo INFRASTRUKTŪROS PRIEŽIŪROS PASLAUGŲ TECHNINĖ SPECIFIKACIJA**

**II Pirkimo objekto dalis**

1. **Sąvokos ir sutrumpinimai**
   1. Perkantysis subjektas – paslaugas perkanti bendrovė LITGRID AB.
   2. Paslaugų teikėjas – duomenų centrų priežiūros paslaugą teikianti bendrovė.
   3. SVDC – sistemos valdymo (pagrindinis) duomenų centras.
   4. DDC – dubliuojantis duomenų centras.
   5. RA - ryšių aparatinė.
   6. PSS - DDC pastato patalpų ir inžinerinių sistemų įrangos parametrų stebėjimo sistema.
   7. ADVS - Automatinio dispečerinio valdymo sistema.
   8. Priežiūros paslauga - SVDC ir DDC patalpų temperatūros ir drėgmės palaikymo infrastruktūros priežiūros ir remonto darbai, užtikrinantys infrastruktūros komponentų veikimą
2. **Bendroji dalis**
   1. **Esama situacija**
      1. Perkančiojo subjekto sistemos valdymo pagrindiniame duomenų centre (SVDC) Vilniuje yra įrengtos technologinės patalpos su reikiama aplinkos temperatūros palaikymo ir elektrinio maitinimo infrastruktūra. SVDC yra veikiantis, infrastruktūra funkcionali. SVDC talpinama Perkančiojo subjekto telekomunikacijų įranga, maitinimo, kondicionavimo, aušinimo, vėsinimo įranga.
      2. Perkančiojo subjekto Dubliuojančiame Duomenų Centre (DDC) Kaune yra įrengtos technologinės patalpos su reikiama aplinkos temperatūros palaikymo ir elektrinio maitinimo infrastruktūra. DDC yra veikiantis, infrastruktūra funkcionali. DDC susideda iš šių technologinių patalpų: DDC, RA ir kitų pagalbinių patalpų. DDC technologinėse patalpose talpinama Perkančiojo subjekto telekomunikacijų, maitinimo, kondicionavimo, aušinimo, vėsinimo įranga.
   2. **Priežiūros paslaugų bendrieji reikalavimai**
      1. Paslaugų teikėjas, teikdamas priežiūros paslaugą, atsakys už techninėje specifikacijoje aprašytų SVDC ir DDC tinkamą išvardintų infrastruktūros komponentų veikimą, elektros energijos tiekimą įrangai, jų priežiūrą, remontą, reikiamų medžiagų kiekio užtikrinimą.
      2. Priežiūros paslaugos turi užtikrinti esamos pastato infrastruktūros nurodytos **II pirkimo objekto dalyje** veikimą ir remontą pagal 7 skyriaus kokybinius parametrus, turi būti vykdoma periodinė priežiūra pagal 2 skyriaus reikalavimus bei atitikti kitus šios specifikacijos reikalavimus.
      3. Paslaugų teikėjas į priežiūros paslaugų kainą turi būti įskaičiavęs visas reikiamas medžiagas, remonto ir utilizavimo kaštus, kelionės ir transporto išlaidas, darbo sąnaudas ir kitas išlaidas kokybiškam Priežiūros paslaugų suteikimui ir infrastruktūros veikimo užtikrinimui.
      4. Paslaugų teikėjas privalo pats aprūpinti savo specialistus visa sutartiniams įsipareigojimams įvykdyti reikalinga įranga, transportu, degalais, apsauginėmis priemonėmis ir kitomis priemonėmis, reikalingomis paslaugai atlikti.
      5. Avarijos, gedimai, paslaugos registruojamos Paslaugų teikėjo internetu prieinamoje 24/7 pagalbos tarnybos ir gedimų registravimo sistemoje nurodytu el. paštu ir telefonu.
      6. Paslaugų teikėjas turi turėti atliekų tvarkymo sutartį su atliekų tvarkytoju.
      7. Visos paslaugos ir naudojamos medžiagos turi tenkinti atitinkamus Lietuvos Respublikoje ir Europos Sąjungoje galiojančius teisės aktus.
      8. Visi sumontuoti komponentai (kabeliai, įranga) turi būti žymimi unikaliais žymenimis pagal Perkančiojo subjekto reikalavimus ir galiojančias tvarkas. LITGRID AB perdavimo tinklo operatyvinių ir techninių pavadinimų sudarymo ir žymėjimo tvarkos aprašas pateikiamas <https://www.litgrid.eu/uploads/files/dir268/dir13/3_0.php>
      9. Visi komponentai turi būti sumontuoti pagal gamintojo reikalavimus, įrengimo instrukcijas.
      10. Įrangos priežiūros paslaugos atliekamos naudojant tik tam skirtas specialias matavimo priemones ir įrankius. Įrangos priežiūrai naudojami įrankiai ir matavimo prietaisai turi būti techniškai tvarkingi ir atitikti prižiūrimos įrangos gamintojo bei darbo įrenginių naudojimo bendrųjų nuostatų reikalavimus.
      11. Paslaugų teikėjo personalui Paslaugų atlikimui gali būti suteikta teisė jungtis prie Perkančiojo subjekto technologinio duomenų perdavimo tinklo tik pasirašius duomenų apsaugos konfidencialumo sutartį.
      12. Objektų adresus, pastato patalpų planą, eksploatuojamų įrenginių techninius aprašymus Perkantysis subjektas pateikia Paslaugų teikėjui po sutarties pasirašymo.
      13. Paslaugų teikėjas teikdamas priežiūros paslaugą turi turėti reikiamus paslaugoms atlikti kvalifikuotus ir atestuotus specialistus.
      14. Paslaugų teikėjas visiškai atsako už Lietuvos Respublikos darbuotojų saugos ir sveikatos įstatymo bei Lietuvos Respublikos įstatymų, reglamentuojančių darbų saugą, reikalavimų vykdymą.
      15. Vykdant darbus LITGRID AB objektuose, Paslaugų teikėjas privalo vadovautis Rangovų saugaus darbo organizavimo ir vykdymo LITGRID AB objektuose tvarkos aprašu (patvirtintu LITGRID AB generalinio direktoriaus 2017-02-24 įsakymu Nr. IS-38). Šios tvarkos aprašas patalpintas internete adresu : <http://www.litgrid.eu/uploads/files/dir359/dir17/11_0.php>
      16. Paslaugų teikėjas teikdamas paslaugas privalo vadovautis priedo Nr.5 reikalavimais. Minimalūs informacijos saugos reikalavimai paslaugų teikimui v 1.1.

1. **Esama SVDC ir DDC patalpų temperatūros ir drėgmės palaikymo infrastruktūra**
   1. Esama SVDC ir DDC patalpų temperatūros ir drėgmės palaikymo infrastruktūra pateikiama lentelėje Nr.1.
   2. SVDC patalpų ir inžinerinių sistemų įrangos parametrų stebėjimui naudojama pastato stebėjimo sistema „EnteliWEB“.
   3. DDC patalpų ir inžinerinių sistemų įrangos parametrų stebėjimui naudojama DDC pastato stebėjimo sistema (PSS) išpildyta Beckhoff BC9000 ir CX2030 valdiklių pagrindu ir grafiniu atvaizdavimu.

**Lentelė Nr.1. Esama SVDC ir DDC patalpų temperatūros ir drėgmės palaikymo infrastruktūra**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Patalpa** | **Patalpos plotas, m²** | **Sistemų kiekis, vnt.** | **Sistemų modelis** | **Šaldymo galia vieno įrenginio, kW** | **Įrengimo metai** |
| 1. | SVDC | 74,00 | 2 | Vėsinimo sistema susidedanti iš: šaldymo įrenginio FC-60, ventkameros „SystemAir“, valdymo automatikos „Honeywell“ | 60 | 2019 (rangovo garantija iki 2022 gruodžio mėn.)) |
| 2. | SVDC | - | 1 | Vandens gerinimo įranga (vandens dejonizavimo filtras, vandens minkštinimo filtras, atvirkštinio osmoso įrenginys „KVRO-30/CN“) | - | 2019 (rangovo garantija iki 2022 gruodžio mėn.)) |
| 3. | DDC | 66,45 | 3 | „Uniflair MDER 1422A“:  -su šaldymo, drėkinimo, sausinimo funkcijomis;  -su lauko aušintuvais RAL2300. | 38,4 | 2004 |
| 4. | DDC | - | 1 | Vandens minkštinimo sistema „Riversoft“ | - | 2017 |
| 5. | DDC RA1 | 40,05 | 2 | Mitsubishy heavy  industries FDE125VSXVG | 12,5 | 2018 |
| 6. | DDC RA2 | 35,53 | 2 | Mitsubischi Heavy Industries FDT71VNXVF | 12 | 2004 |
| 7. | DDC RA3 | 8,98 | 2 | York MOC18G15PD | 5,3 | 2004 |
| 8. | DDC RA4 | 40,52 | 3 | Mitsubishy Heavy Industries  FDE125VSXVG | 12,5 | 2018 |
| 9. | DDC RA5 | 18,36 | 2 | York MOC45G35QD | 12 | 2004 |
| 10. | DDC apsaugos patalpa | 37,22 | 2 | Toshiba RAS-B22N3KV2/RAS-M10GDV-E | 2,5 | 2014 |
| 11. | DDC vėsinimo sistemos kamera, kanalai į RA1; RA2; RA3; RA4;  RA5; apsaugos patalpą | - | 1 | „RECU 1600 HE“ vėsinimo sistemos 1303 m³ kamera: (oro tiekimo ,ištraukimo vetiliatoriai, filtrai, plokštelinis šilumokaitis, elektrinis kaloriferis, vožtuvai su pavaromis, automatizacijos prietaisai) | - | 2004 |

1. **Periodinės priežiūros paslaugos**
   1. Paslaugų teikėjas turi parengti ir su Perkančiuoju subjektu suderinti periodinių patikrų grafiką prieš pradedant teikti periodinės priežiūros paslaugas.
   2. Apžiūrų registravimo žurnalus lentelėje Nr. 2 nurodytai įrangai rengia Paslaugos teikėjas ir suderina su Perkančiuoju subjektu.
   3. Periodinės priežiūros paslaugos vykdomos pagal suderintą periodinių patikrų grafiką rezultatai fiksuojami apžiūrų registravimo žurnaluose ir kiekvieno mėnesio paskutinę darbo dieną ataskaitą pateikia Perkančiajam subjektui.
   4. Apžiūrų registravimo žurnalų pildymas duomenų centruose. Paruošti naujus apžiūrų registravimo žurnalus (naujų apžiūrų registravimo žurnalų įsigijimo Perkantysis subjektas nekompensuos, tą turės atlikti Paslaugų teikėjas savo lėšomis).
   5. Reikalingas eksploatacines medžiagas apmoka Paslaugų teikėjas.

**Lentelė Nr.2. Periodinės priežiūros paslaugos**

|  |  |  |  |  |
| --- | --- | --- | --- | --- |
| **Eil.**  **Nr.** | **Patalpa** | **Periodinės priežiūros paslauga įrangai** | **Periodinės priežiūros paslaugos apimtis, priedo Nr.** | **Periodinės priežiūros paslaugos ataskaita** |
| 1. | SVDC | Vėsinimo sistema susidedanti iš: 60 kW šaldymo galios šaldymo įrenginio FC-60, ventkameros „SystemAir“, valdymo automatikos „Honeywell“ | 4 | Apžiūrų registravimo žurnalas |
| SVDC | Vandens gerinimo įrangos (vandens dejonizavimo filtro, vandens minkštinimo filtro, atvirkštinio osmoso įrenginio „KVRO-30/CN“) patikra | Pagal įrangos gamintojo priežiūros instrukciją | Apžiūrų registravimo žurnalas |
| 2. | DDC | “Split” tipo oro kondicionieriaus patikra | 5 | Apžiūrų registravimo žurnalas |
| DDC | Uniflair „MDER 1422A“ kondicionieriaus su išoriniais blokais patikra | 6 | Apžiūrų registravimo žurnalas |
| DDC | Vandens minkštinimo sistema „Riversoft“ | Pagal įrangos gamintojo priežiūros instrukciją | Apžiūrų registravimo žurnalas |
| DDC | Vėsinimo sistemos “RECU 1600HE“ patikra | 10 | Apžiūrų registravimo žurnalas |

1. **Užsakomos paslaugos**
   1. Užsakomų paslaugų kiekiai pateikiami 3 lentelėje.
   2. Užsakomos paslaugos registruojamos Paslaugų teikėjo internetu prieinamoje pagalbos tarnybos sistemoje nurodytu el. paštu ir telefonu.
   3. Užsakomų paslaugų registravimo laikas darbo valandomis − 8 valandos per parą, 5 dienos per savaitę.
   4. Darbo valandos – pirmadienį, antradienį, trečiadienį, ketvirtadienį nuo 7:30 iki 16:30 val., penktadienį – nuo 7:30 iki 15:15 val.
   5. Užsakomų paslaugų vykdymo laikas ne ilgesnis kaip 40 darbo valandų per savaitę.
   6. Paslaugų teikėjas, gavęs Paslaugų užsakymą, per 8 darbo valandas turi suderinti su Perkančiuoju subjektu užsakymo vykdymo pradžią, atlikimo terminus ir el. paštu Perkančiajam subjektui atsiųsti patvirtinimą apie Paslaugų užsakymo vykdymą.
   7. Užsakymo trukmė pradedama skaičiuoti nuo Paslaugų užsakymo vykdymo patvirtinimo gavimo.
   8. Užsakymas laikomas įvykdytu kai Perkantysis subjektas pasirašo pagal užsakymą suteiktų Paslaugų aktą.
   9. Paslaugų užsakymo vykdymo laikas gali būti pratęstas, sutarus abiems šalims, kai užsakymo negalima įvykdyti dėl objektyvių priežasčių nepriklausančių nuo Paslaugų teikėjo.
   10. Įrangos įrengimas. Įrangos įrengimas apima vietos paruošimą įrangos montavimui, įrangos montavimą, prijungimą prie komunikacijos, maitinimo ir įžeminimo grandinių, įrenginio įjungimą ir funkcijų veikimo patikrinimą. Į įrengimo kaštus turi būti įtraukta reikiami tvirtinimo elementai, jungtys, žymėjimo ir sandarinimo medžiagos, konfigūravimas ir nustatymų keitimas susijusiose sistemose.
   11. Įrangos išmontavimas. Išmontavimas apima įrangos ir susijusių konstrukcijų elementų išmontavimą, atjungimą nuo komunikacijos, maitinimo ir įžeminimo grandinių ir jų išmontavimą. Išmontuota įranga-medžiagos, suderinus su Perkančiuoju subjektu, pristatoma į Perkančiojo subjekto sandėlį arba utilizuojama.
   12. Užsakomų paslaugų kiekiai pateikti 3 lentelėje yra preliminarūs. Perkamos paslaugos bus užsakomos pagal poreikį, todėl Perkantysis subjektas pirkimo metu neturi galimybės numatyti tikslius kiekius ir jokiu būdu neįsipareigoja užsakyti nurodytų paslaugų kiekius. Visos paslaugos pirkimo sutarties galiojimo metu bus užsakomos išimtinai tik pagal Perkančiojo subjekto poreikius. Paslaugų teikėjas, rengdamas pasiūlymą, įvertina galimų atskirų užsakomų paslaugų kiekių svyravimų riziką.

**Lentelė Nr.3. Užsakomos paslaugos**

|  |  |  |  |  |
| --- | --- | --- | --- | --- |
| **Eil. Nr.** | **Įranga, medžiagos, funkcija** | **Užsakoma paslauga su įranga** | **Matavimo vienetas** | **Preliminarus užsakomų paslaugų kiekis** |
| 1. | “Split” tipo oro kondicionierius | įrengimas | vnt. | 2 |
| 2. | “Split” tipo oro kondicionierius | išmontavimas | vnt. | 2 |

1. **Įranga ir medžiagos**
2. Paslaugų teikėjas turi turėti 4 lentelėje nurodytą įrangą ir medžiagas, kurias Perkantysis subjektas gali įsigyti pagal poreikį iš Paslaugų teikėjo. Gedimų atveju Paslaugų teikėjas įrangą ir medžiagas turi pateikti per gedimo šalinimo laiką, kitais atvejais per tarpusavyje su Perkančiuoju subjektu suderintą laiką.
3. Lentelėje Nr. 4 įrangos ir medžiagų kiekiai yra preliminarūs. Perkamos įranga ir medžiagos bus įsigyjamos pagal poreikį, todėl Perkantysis subjektas pirkimo metu neturi galimybės numatyti tikslių kiekių ir neįsipareigoja užsakyti nurodytų įrangos ir medžiagų kiekius.
4. Įranga ir medžiagos turi būti naujos ir nenaudotos.
5. Su detalesnėmis perkamų įrangos ir medžiagų charakteristikomis galima susipažinti Perkančiojo subjekto turimoje projektinėje dokumentacijoje.

**Lentelė Nr.4. Įranga ir medžiagos**

|  |  |  |  |  |
| --- | --- | --- | --- | --- |
| **Nr.** | **Įranga ir medžiagos** | **Charakteristika** | **Matavimo vienetas** | **Preliminarus kiekis** |
|  | “Split” tipo oro kondicionierius | Parametrai lygiaverčiai arba geresni kaip instaliuoto “Split” tipo oro kondicionieriaus | vnt. | 1 |

1. **Paslaugų teikimo kokybiniai parametrai**

7.1. Paslaugų teikėjas teikdamas priežiūros paslaugas turi užtikrinti, kad visos SVDC ir DDC patalpų temperatūros ir drėgmės palaikymo infrastruktūros sistemos veiktų pagal kokybinius parametrus numatytus 5 lentelėje ir spręstų incidentus per 7 lentelėje nurodytus laikus.

* 1. Esant SVDC ir DDC inžinierinių sistemų gedimams ar avarijoms garantiniu laikotarpiu Paslaugų teikėjas privalo įvertinti nurodytus defektus ir nustatęs, kad tokiems defektams taikomas garantinis laikotarpis turi pasirūpinti, jog darbams, įrenginiams ir kt. garantinius laikotarpius suteikę juridiniai ar fiziniai asmenys, nedelsiant pašalintų atsiradusius trūkumus ar defektus.
  2. Incidentas yra II pirkimo objekto dalyje aprašyto SVDC ir DDC patalpų temperatūros ir drėgmės palaikymo infrastruktūros sistemų sutrikimas, gedimas ar kitoks normalaus darbo režimo parametrų neatitikimas.
  3. Incidentai pagal savo svarbą skaidomi į keturis lygius: kritinis, aukštas, vidutinis ir žemas.
  4. Kritinio ir aukšto masto incidentai šalinami 24 valandas per parą ir 7 dienas per savaitę. Šie incidentai sutrikdo arba sukelia labai aukštą riziką SVDC, DDC ir RA patalpose instaliuotos telekomunikacijų įrangos tinkamam veikimui, todėl jie turi būti šalinami per kuo trumpiausią laiką užtikrinant tinkamą paslaugų pateikiamumą.
  5. Paslaugų pateikiamumas vertinamas:
     1. skaičiuojant kiek laiko sistemos ir įranga veikė be kritinio arba aukšto incidento, vertinimo parametrai nurodyti 6 lentelėje;
     2. kiek vidutinio ir žemo masto incidentų šalinami laiku, vertinimo parametrai nurodyti 5 lentelėje.
  6. Vidutinio ir žemo masto incidentai šalinami darbo laiku 8 valandas per parą ir 5 dienas per savaitę (nuo pirmadienio ir penktadienio) arba kitu laiku, jeigu incidentas gali iššaukti aukšto arba kritinio lygio incidentą. Incidentų sprendimo laikai ir vertinimo parametrai nurodyti 7 lentelėje.
  7. Incidento reakcijos laiku laikomas laikas nuo tada kai Paslaugų teikėjui išsiųstas pranešimas apie incidentą iki tada kai Paslaugų teikėjas pradeda incidento sprendimą arba suderina su Perkančiuoju subjektu sprendimo pradžios laiką.
  8. Pranešimas laikomas išsiųstas kai:
     1. Perkantysis subjektas išsiunčia pranešimą el. paštu ar praneša telefonu;
     2. PSS išsiunčia SMS žinutę ar el. laišką.
  9. Incidentas yra išspręstas tuomet kai yra atstatyti paslaugos kokybiniai parametrai. Incidentų sprendimo laikas gali būti ilginamas, sutarus abiems šalims, kai incidentų negalima išspręsti dėl objektyvių priežasčių nepriklausančių nuo Paslaugų teikėjo (pvz. reikalingi ilgalaikiai įrangos remonto darbai, ar kiti darbai, kurie neįeina į priežiūros paslaugų apimtį).

**Lentelė Nr.5 Incidentų masto nustatymo kriterijai**

|  |  |  |
| --- | --- | --- |
| **Incidento masto nustatymo parametrai** | **Mastas** | **Parametro stebėjimas** |
| Gedimas dėl kurio:   * Neveikia dvi SVDC 60 kW šaldymo galios vėsinimo sistemos. * Neveikia du DDC Uniflair „MDER 1422A“ kondicionieriai su išoriniais blokais. | Kritinis | PSS, įrangos monitoringo sistemos, apžiūrų metu. |
| Gedimas dėl kurio:   * Stebima oro temperatūra SVDC, DDC patalpoje yra žemesnė nei +15°C arba aukštesnė nei + 35°C ilgiau nei 30 min. * Stebima drėgmė SVDC, DDC yra mažesnė nei 25% arba didesnė nei 75% ilgiau nei 60 min. * Neveikia viena SVDC 60 kW šaldymo galios vėsinimo sistema. * Neveikia vienas DDC Uniflair „MDER 1422A“ kondicionierius su išoriniu bloku. | Aukštas | PSS, įrangos monitoringo sistemos, apžiūrų metu. |
| Gedimas dėl kurio:   * Stebima oro temperatūra SVDC, DDC patalpoje yra žemesnė nei +18°C arba aukštesnė nei + 22°C ilgiau nei 30 min. * Stebima drėgmė SVDC, DDC yra mažesnė nei 30% arba didesnė nei 60% ilgiau nei 60 min. * Stebima oro temperatūra DDC RA1, RA2, RA3, RA4, RA5 patalpose yra žemesnė nei +18°C arba aukštesnė nei + 24°C ilgiau nei 60 min. | Vidutinis | PSS, įrangos monitoringo sistemos, apžiūrų metu. |
| Gedimas dėl kurio:   * neveikia DDC RA patalpoje vienas iš dviejų kondicionierių. * neveikia „RECU 1600 HE“ vėsinimo sistema.   - sutriko vandens dejonizavimo filtro, vandens minkštinimo sistemos, atvirkštinio osmoso įrenginio veikimas.  - atsirado SVDC 60 kW šaldymo galios vėsinimo sistema aliarmų pranešimai.  - atsirado DDC Uniflair „MDER 1422A“ kondicionierių aliarmų pranešimai. | Žemas | PSS, įrangos monitoringo sistemos, apžiūrų metu. |

**Lentelė Nr.6. Paslaugų pateikiamumas**

|  |  |  |
| --- | --- | --- |
| **Paslaugų pateikiamumas** | | |
| **Paslaugų apimtis** | **Reikalavimas Paslaugoms** | **Paslaugų pateikiamumas per mėnesį (%)** |
| Priežiūros paslaugos apima **II pirkimo objekto dalyje**  nurodytų sistemų ir įrenginių priežiūrą pagal Paslaugų pateikiamumo reikalavimus | Paslaugos teikiamos (24x7).  Paslaugos teikiamos tinkamai kai nei viena sistema ar įrenginys nėra pasiekę **kritinio** incidento masto parametrų. | Ne mažiau 99,85 |
| Paslauga teikiama (24x7).  Paslaugos teikiamos tinkamai kai nei viena sistema ar įrenginys nėra pasiekę **aukšto** incidento masto parametrų. | Ne mažiau 99,45 |
| Paslaugos teikiamos (8x5).  Laiku išspręstų vidutinio ir žemo masto incidentų kiekis per mėnesį | Ne mažiau 85,00 |
| Periodinės priežiūros paslaugos pagal 2 skyriaus reikalavimus | Paslaugos teikiamos (8x5).  Laiku pagal suderintą grafiką atliktos paslaugos | Ne mažiau 80,00 |

**Lentelė Nr.7. Incidentų sprendimo laikas**

|  |  |  |  |  |
| --- | --- | --- | --- | --- |
| **Incidento sprendimo parametrai** | **Kritinio masto incidentai** | **Aukšto masto incidentai** | **Vidutinio masto incidentai** | **Žemo masto incidentai** |
| Incidentų sprendimas vykdomas | 24x7 | 24x7 | 8x5 | 8x5 |
| Reakcijos laikas | Incidentas turi būti išspręstas, kad užtikrinti reikalaujamą paslaugų pateikiamumą (lentelė Nr.6) | | ≤1 | ≤2 |
| Incidentų sprendimo laikas [h] | ≤7 | ≤22 |

**8. Priedai:**

Priedas Nr.1. SVDC vėsinimo sistemos patikra,1 lapas;

Priedas Nr.2. DDC „Split” tipo oro kondicionieriaus patikra, 1 lapas;

Priedas Nr.3. DDC Uniflair „MDER 1422A“ oro kondicionieriaus patikra,2 lapai;

Priedas Nr.4. DDC vėsinimo sistemos “RECU 1600HE“ patikra,1 lapas;

Priedas Nr.5. Minimalūs informacijos saugos reikalavimai paslaugų teikimui v1.1.,13 lapų.