**PROJEKTAS**

**TRIŠALĖ SUTARTIS**

**DĖL TIESIOGINIO ATSISKAITYMO SU SUBTIEKĖJU[[1]](#footnote-1)**

**20\_\_\_m. \_\_\_\_\_\_\_\_\_\_\_\_\_\_\_\_\_\_\_ d.,**

**Vilnius, Nr. \_\_\_\_\_\_\_**

**LITGRID AB** (toliau – Pirkėjas ), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, registruotos buveinės adresas Viršuliškių skg. 99 B, LT-05131 Vilnius, Lietuvos Respublika, apie kurią duomenys kaupiami ir saugomi Lietuvos Respublikos juridinių asmenų registre, atstovaujama [*pareigos, vardas, pavardė*], veikiančio pagal [*atstovavimo pagrindas*] ir [*pareigos, vardas, pavardė*], veikiančio pagal [*atstovavimo pagrindas*],

**[****Pardavėjo pavadinimas]** (toliau – Pardavėjas), pagal Lietuvos Respublikos įstatymus teisėtai įregistruota ir veikianti įmonė, juridinio asmens kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_],registruotos buveinės adresas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], Lietuvos Respublika, duomenys apie kurią kaupiami ir saugomi [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]**,** atstovaujama [*pareigos, vardas, pavardė*], veikiančio pagal [*atstovavimo pagrindas*]), ir

**[Subtiekėjo pavadinimas]** (toliau – Subtiekėjas), pagal Lietuvos Respublikos įstatymus teisėtai įregistruota ir veikianti įmonė, juridinio asmens kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_],registruotos buveinės adresas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], Lietuvos Respublika, duomenys apie kurią kaupiami ir saugomi [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]**,** atstovaujama [*pareigos, vardas, pavardė*], veikiančio pagal [*atstovavimo pagrindas*],

toliau Pirkėjas, Pardavėjas ir Subtiekėjas kiekvienas atskirai vadinamas „Šalimi“, o bendrai vadinamos „Šalimis“.

Šalys, atsižvelgdamos į tai, kad:

* Pirkėjas ir Pardavėjas 20\_ m. \_\_\_\_\_\_\_\_\_ \_\_ d. sudarė (įrašomas sutarties objektas) pirkimo – pardavimo sutartį Nr. \_\_\_\_\_\_\_\_\_\_\_ (toliau – Sutartis). Pardavėjas Sutarties daliai, t. y. (įrašyti perduodamas paslaugas/prekes/darbus) atlikti pasitelkė Subtiekėją, kuris numatytas ir nurodytas pateiktame su pasiūlymu/paraiška priede „Informacija apie subtiekėjus“ arba, jeigu pasiūlymo/paraiškos pateikimo metu Subtiekėjas nebuvo žinomas arba Sutarties vykdymo metu buvo pakeistas, tai kuris numatytas ir nurodytas 20\_\_ \_\_\_\_\_\_\_\_\_\_\_\_ d. Pardavėjo pranešime dėl \_\_\_\_\_\_\_\_\_\_\_\_\_\_\_;
* Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau - PĮ) 96 straipsnio 2 dalis numato subtiekėjo teisę pasinaudoti tiesioginio atsiskaitymo galimybe;
* Pirkėjas 20\_\_ \_\_\_\_\_\_\_\_\_\_ d. raštu informavo Subtiekėją apie tiesioginio atsiskaitymo galimybę;
* Subtiekėjas 20\_\_ \_\_\_\_\_\_\_\_\_\_ d. raštu pateikė Pirkėjui prašymą suteiktas paslaugas/patiektas prekes/atliktus darbus atsiskaityti su juo tiesiogiai;

Ir siekdamos nustatyti tiesioginio atsiskaitymo su Subtiekėju tvarką pagal Sutarties 5.8. -5.10 punktus,

sudarė šią trišalę sutartį dėl tiesioginio atsiskaitymo su Subtiekėju (toliau – Trišalė sutartis).

1. **SUTARTIES DALYKAS**
   1. Pirkėjas įsipareigoja Trišalėje sutartyje nurodytomis sąlygomis ir tvarka tiesiogiai atsiskaityti su Subtiekėju už suteiktas paslaugas/patiektas prekes/atliktus darbus.
2. **ŠALIŲ PATVIRTINIMAI IR GARANTIJOS**
   1. Kiekviena Šalis pareiškia ir garantuoja kitoms Šalims, kad:
      1. Šalis atliko visus teisinius veiksmus, būtinus, kad Trišalė sutartis būtų tinkamai sudaryta, galiotų ir būtų įvykdyta;
      2. sudarydama Trišalę sutartį, Šalis neviršija savo kompetencijos, jos sudarymas, Šalių šia Trišale sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kito sandorio, kurio šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų;
      3. Šalies atstovai, pasirašę šią Trišalę sutartį, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Trišalės sutarties sudarymui, nelaikomi konfidencialia informacija;
      4. Trišalė sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal jos sąlygas;
      5. Trišalės sutarties įsigaliojimo dieną Šalims jos sąlygos yra aiškios ir vykdytinos;
      6. Ši Trišalė sutartis yra sudaryta remiantis Sutarties, PĮ ir kitų teisės aktų nuostatomis. Esant neatitikimams tarp Trišalės sutarties sąlygų ir PĮ išdėstytų reikalavimų, taikomos PĮ normos. Šalys konstatuoja ir patvirtina, jog šios Trišalės sutarties nuostatos Sutarties nuostatoms neprieštarauja.
3. **ATSISKAITYMO TVARKA**

3.1. Išankstinis mokėjimas nemokamas.

3.2. Kiekvieno Subtiekėjui mokėjimo/tarpinio mokėjimo suma nustatoma pagal faktiškai suteiktų paslaugų ir/arba patiektų prekių ir/arba atliktų darbų apimtis bei jų vertę.

3.3. Subtiekėjo suteiktų paslaugų ir/arba patiektų prekių ir/arba atliktų darbų apimtis ir jų vertė turi būti nurodyta atliktų darbų akte (perdavimo – priėmimo akte). Atliktų darbų aktas (perdavimo – priėmimo aktas) surašomas 3 egzemplioriais ir jį pasirašo Pirkėjo, Pardavėjo ir Subtiekėjo atstovai.

3.4. Į atliktų darbų aktą (perdavimo – priėmimo aktą) įtraukiamos Sutarties sąlygas atitinkančios Subtiekėjo suteiktos paslaugos/patiektos prekės/atlikti darbai.

3.5. Pardavėjas ir Subtiekėjas, pasirašydami atliktų darbų aktą (perdavimo – priėmimo aktą), patvirtina, kad sutinka su šiame akte nurodytomis Subtiekėjo suteiktų paslaugų/patiektų prekių/atliktų darbų apimtimis ir jų verte bei su tiesioginiu atsiskaitymu su Subtiekėju. Pasirašydamos atliktų darbų aktą (perdavimo – priėmimo aktą), Šalys patvirtina jame nurodytų Darbų atlikimo faktą, tačiau šio akto pasirašymas nereiškia, kad Darbai atlikti be trūkumų ir neatleidžia Pardavėjo nuo atsakomybės dėl vėliau paaiškėjusių priimtų Darbų trūkumų.

3.6. Atliktų darbų aktas (perdavimo – priėmimo aktas) pateikiamas Pirkėjui ne vėliau kaip iki kalendorinio mėnesio 25 dienos. Laiku nepateikus atliktų darbų akto (perdavimo – priėmimo akto), Pirkėjas turi teisę atliktų darbų akto (perdavimo – priėmimo akto) pasirašymą nukelti į kito mėnesio atliktų Darbų priėmimą.

3.7. Atliktų darbų akte (perdavimo – priėmimo akte) Subtiekėjo faktiškai suteiktos paslaugos/patiektos prekės/atlikti darbai fiksuojami tik tada, kai Pardavėjas/Subtiekėjas faktiškai atlieka Grafike nurodytus Darbus ta apimtimi, kuria ji numatyta Grafike.

3.8. Subtiekėjo teikiama įranga ir medžiagos į atliktų darbų aktą (perdavimo- priėmimo aktą) įrašomi tik tuomet, kai ji yra tinkamai sumontuota ir įdiegta ir Pirkėjui pateikiama visa šios įrangos dokumentacija (techniniai aprašymai, kokybės pažymėjimai, techniniai pasai, garantijos galiojimo sąlygos, naudojimo instrukcijos ir vartotojo vadovai).Nesumontuotos medžiagos ir įranga į atliktų darbų aktą (perdavimo – priėmimo aktą) neįrašomi.

3.9. Pirkėjas per 5 darbo dienas nuo atliktų darbų akto (perdavimo – priėmimo akto) gavimo jį patikrina ir pasirašo arba atmeta ir pateikia motyvuotas pastabas. Jeigu Pirkėjas per nurodytą terminą ir per 5 darbo dienas po pakartotinio Pardavėjo/Subtiekėjo raštiško kreipimosi nepateikia atsakymo, bus laikoma, kad Pirkėjas atliktų darbų aktą (perdavimo – priėmimo aktą) patvirtino.

3.10. Subtiekėjas, tik gavęs be išlygų visų Šalių suderintą ir pasirašytą atliktų darbų aktą, suformuoja elektroninę sąskaitą-faktūrą/PVM sąskaitą-faktūrą (toliau – Elektroninė sąskaita) ir kartu su atliktų darbų aktu (perdavimo – priėmimo aktu) pateikia ją Pirkėjui Subtiekėjo pasirinktomis priemonėmis: Subtiekėjas gali teikti ES Direktyvos 2014/55 reikalavimus atitinkančias elektronines sąskaitas arba teikti kito formato elektronines sąskaitas, naudojantis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)). Jei Subtiekėjas pateikia sąskaitą-faktūrą/PVM sąskaitą-faktūrą kitomis priemonėmis, Pirkėjas tokios sąskaitos neapmoka.

3.11. Visi atsiskaitymai pagal šią Trišalę sutartį atliekami eurais (jei tarp Pirkėjo ir Pardavėjo sudarytoje Sutartyje atsiskaitymams naudojama kita valiuta, nurodyti šią valiutą).

3.12. Pirkėjas turi teisę prieštarauti nepagrįstiems mokėjimams pagal šią Trišalę sutartį.

**4. ŠALIŲ ATSAKOMYBĖ**

4.1. Šalys įsipareigoja tinkamai vykdyti savo įsipareigojimus, nurodytus Trišalėje sutartyje, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitų Šalių prisiimtų įsipareigojimų įvykdymą.

4.2. Pardavėjas atsako Pirkėjui už Subtiekėjo prievolių neįvykdymą ar netinkamą įvykdymą, o Subtiekėjui – už Pirkėjui prievolių neįvykdymą ar netinkamą įvykdymą.

4.3. Pirkėjas ir Subtiekėjas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Pardavėju, pažeidimu.

**5. TRIŠALĖS SUTARTIES NUTRAUKIMAS**

5.1. Trišalė sutartis Trišalė sutartis nutrūksta automatiškai šiais atvejais:

5.2.1. kai atsisakoma tiesioginio atsiskaitymo būdo;

5.2.2. kai nutraukiama subrangos sutartis;

5.2.3. kai nutraukiama Sutartis.

5.2. Trišalės sutarties nutraukimą gali inicijuoti kiekviena šios Trišalės sutarties Šalis, pateikdama kitoms Šalims atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 10 (dešimt) dienų ir kitoms Šalims pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui.

**6. SUTARTIES ĮSIGALIOJIMAS IR GALIOJIMAS**

6.1.Ši Trišalė sutartis įsigalioja nuo jos visų Šalių pasirašymo dienos ir galioja iki visiško sutartinių įsipareigojimų įvykdymo su Subtiekėjuu, bet ne ilgiau už Sutarties galiojimo terminą, arba iki jos nutraukimo.

**7. BAIGIAMOSIOS NUOSTATOS**

7.1.Visus Šalių tarpusavio santykius, atsirandančius iš šios Trišalės sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.

7.2. Pardavėjas supranta ir neprieštarauja, kad bus mažinama pagal Sutartį mokėtina suma ta dalimi, kuri bus sumokėta pagal šią Trišalę sutartį tiesiogiai Subtiekėjui. Sumos, sumokėtos tiesiogiai Subtiekėjui pagal šią Trišalę sutartį, negali būti įtraukiamos į Pirkėjui pateikiamas Pardavėjo sąskaitas.

7.3. Pardavėjas ir Subtiekėjas neturi teisės perleisti teisių ir pareigų pagal šią Trišalę sutartį.

7.4. Visus ginčus dėl šios Trišalės sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka.

7.5. Ši Trišalė sutartis sudaryta trimis vienodą teisinę galią turinčiais egzemplioriais, po vieną kiekvienai Šaliai.

**8. PRIEDAI**

8.1.Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.

8.1.1. Priedas Nr.1 – Kontaktiniai adresai pranešimams siųsti ir asmenys, atsakingi už šios Trišalės sutarties vykdymą,1 lapas.

**9. ŠALIŲ REKVIZITAI**

|  |  |  |
| --- | --- | --- |
| **Pirkėjas:**  **LITGRID AB**  Įmonės kodas: 302564383  Adresas:Viršuliškių skg. 99B,  LT-05131 Vilnius  Tel. +370 707 02171  El.p.:info@litgrid.eu  A. s. LT242150051000021766  OP Corporate Bank plc Lietuvos filialas  (banko kodas 21500)  PVM mokėtojo kodas LT100005748413 | **Pardavėjas:**  Pavadinimas  Įmonės kodas:  Adresas:  Tel.  El.p.:  A.s. Nr.  Bankas  Banko kodas  PVM mokėtojo kodas | **Subtiekėjas:**  Pavadinimas  Įmonės kodas:  Adresas:  Tel.  El.p.:  A.s. Nr.  Bankas  Banko kodas  PVM mokėtojo kodas |

|  |  |  |
| --- | --- | --- |
| Pirkėjo vardu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė, parašas)  (pareigos, vardas, pavardė, parašas) | Pardavėjo vardu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė, parašas) | Subtiekėjo vardu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė, parašas) |

1. Pirkimo vykdymo metu Pirkimo sąlygose vartotos subtiekėjo ir ūkio subjekto, kurio pajėgumais remiamasi, sąvokos Trišalėje sutartyje vartojamos kaip „Subtiekėjas“. [↑](#footnote-ref-1)